Zoologie. Untersuchungen über d. craniol. Entwickelungsstufen d. Nager d. Jetztzeit. 311 
Subfamilia 3. Pedetini seu Lagomorphi. 
Cranïi anterior et posterior pars satis latae. Ossa interparietalia latiora quam longa. 
Processus zygomatici maxillae radice duplici instructi. Foramina infraorbitalia maxima, sub- 
ovalia, narium apertura multo majora, canaliculo pro nervo infraorbitali destituta. Molares“/,, 
omnes biplicati. Foramina incisiva brevia, pone incisivos in fossa conspicua. Palatum inter 
molares duos anteriores angustatum, inter molares duos posteriores vero latius et pro- 
fundissime excisum. Ossa zygomatica alta, facie exteriore subbisulcata. Mandibulae angulus 
latissimus, subtetragono-rotundatus, haud perforatus. Ossa metatarsi libera. Pedum posti- 
corum digiti subungulati, omnes solum attingentes. Cauda floccosa. , 
Pedetini subfamiliam Africae peculiarem a genuino Dipodoïdum typo vario modo dis- 
crepantem constituunt, ita quidem ut affinitas cum Leporibus et Chinchillis ipsis sit haud 
deneganda. 
Genus Pedetes 111. (Helamys Fr. Cu v.) 
Subfamilia 4 Macrocolini nob. 
(Dipodoïdes Sciurospalacoïdes ?.) 
Cranii forma generalis quidem ut in Dipodinis observatur, sed differentias tamen sa- 
tis insignes in accuratiore contemplatione demonstrat. Ossa interparietalia longiora quam 
lata. Processus zygomatici radice simplici muniti, conchae similes apparent. Foramina infra- 
orbitalia parva, antrorsum directa. Molares “/,, eradicati, quoad formam fere ut in genere 
Ascomys Ossa zygomatica angustissima. Foramina incisiva brevia, molaribus subpropinqua. 
Palatum osseum subtriangulare, postice truncatum. Mandibulae angulus triangularis, fora- 
mine haud perforatus. Ossa metatarsi basi tantum coalita. Pedum posticorum digiti ungui- 
bus falcularibus muniti, omnes in terra nituntur. Cauda pilis minus largis obsessa. 
Macrocolini characteribus praevalentibus a pedibus et cranii figura generali desump- 
tis omnino ad Dipodoïdes spectant et medium ex parte inter Dipodinos et Jaculinos tenent, 
insimul vero ad Pedetinos tendunt. Praeter qualitates, quibus cum Dipodoïbus conveniunt, 
offerunt tamen dentium molarium, foraminum infraorbitalium et palati formam Sciurospa- 
lacoïdum, radicisque simplicis processuum zygomaticorum figura conchae simili ossiumque 
zygomaticorum fere filiformium ratione ab omnibus modo nominatorum Glirium sectionibus 
recedunt, ita quidem ut inter Dipodoïdes Sciurospalacuides et Haploodontes quasi reprae- 
sentent, quoad processuum zygomaticorum maxillarum et ossium zygomaticorum formam 
vero typum anomalum exhibere videantur. Patria America centralis. 
Genus Macrocolus À. Wagner et forsan Dipodomys Gray? (cf. supra p. 23%). 
